भाजपा अपने सिंबल पर नहीं लड़ेगी पंचायत चुनाव
भाजपाप्रदेशाध्यक्ष टोहाना के विधायक सुभाष बराला ने कहा कि भाजपा अपने चुनाव निशान पर पंचायती राज संस्थाओं के चुनाव नहीं लड़ेगी बल्कि बेहतरीन उम्मीदवारों का समर्थन जरूर करेगी।
बराला गुरुवार को लोक निर्माण रेस्ट हाउस में पत्रकारों से रूबरू हो रहे थे। उन्होंने कहा कि भाजपा ने कभी भी पंचायती राज संस्थाओं के चुनाव सिंबल पर नहीं लड़े। इसलिए इस बार भी पार्टी चुनाव चिह्न पर लड़कर बेहतर, बेदाग ईमानदार उम्मीदवारों का समर्थन करके पंचायती राज संस्थाओं को मजबूत करने का कार्य करेगी। पत्रकारों से रूबरू होने से पहले उन्होंने पार्टी कार्यकर्ताओं की मीटिंग लेते हुए पूर्व प्रधानमंत्री अटल बिहारी वाजपेयी के जन्मदिन 25 दिसंबर को सुशासन दिवस के रूप में मनाने के लिए तैयारियों की समीक्षा भी की। एक सवाल के जवाब में बराला ने कहा कि प्रदेश सरकार की सोच बिलकुल स्पष्ट है कि अच्छे लोग पंचायती राज संस्थाओं में चुनकर आएं। इसके लिए सरकार ने पंचायती राज अधिनियम 2015 पारित करके अपनी मंशा को जाहिर भी कर दिया है। पंचायत चुनाव में भाजपा भाईचारे की भावना विकसित करेगी और अच्छे लोगों का समर्थन करेगी। इसके लिए पार्टी ने एक जिला स्तरीय टीम भी बनाई है। एक अन्य सवाल के जवाब में बराला ने कहा कि भाजपा सरकार बदले की भावना से कोई काम नहीं कर रही है। जहां गड़बड़ी हुई है, वहां जांच पूर्ण रूप से पारदर्शी ईमानदारी के साथ करवाई जाएगी। कानून सबके लिए बराबर है और दुर्भावना से कोई काम नहीं किया जाएगा।
भाजपा जिलाध्यक्षों का चुनाव 28 और 29 को
भाजपाजिलाध्यक्षों के चुनाव का जिक्र करते हुए भाजपा प्रदेशाध्यक्ष ने कहा कि 28 29 दिसंबर को ज्यादातर जिलों में आम सहमति से जिलाध्यक्षों का चुनाव करवा लिया जाएगा। इस मौके पर भाजपा के जिलाध्यक्ष भारत भूषण मिड्ढ़ा, सरदारी लाल, प्रवीण जोड़ा, बलदेव ग्रोहा, रमेश मेहता, विज्ञान सागर बागला, गुलशन हंस, राजपाल बैनीवाल, वेद फूलां, राजेंद्र सिंह, धनंजय अग्रवाल, डॉ. विरेंद्र सिवाच सहित अन्य कार्यकर्ता भी थे।
कार्यकर्ताओं की बैठक को संबोधित करते भाजपा प्रदेशाध्यक्ष सुभाष बराला। साथ हैं जिलाध्यक्ष भारत भूषण मिड्ढ़ा अन्य।
awa_Deva hin_Deva hin_Deva hin_Deva awa_Deva awa_Deva